*****

ΚΑΝΟΝΙΣΜΟΣ (ΕΟΚ) αριθ. 829/83 ΤΗΣ ΕΠΙΤΡΟΠΗΣ

της 8ης Απριλίου 1983

περί αποκαταστάσεως της εφαρμογής τελωνειακών δασμών για έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ, δια βρέφη, της κατηγορίας προϊόντων 68 (κωδικός αριθμός 0680), καταγωγής Σιγκαπούρης, δικαιούχου των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3378/82 του Συμβουλίου της 8ης Δεκεμβρίου 1982 περί εφαρμογής των γενικευμένων δασμολογικών προτιμήσεων για το έτος 1983, για τα υφαντουργικά προϊόντα καταγωγής υπό ανάπτυξη χωρών (1), και ιδίως το άρθρο 4,

Εκτιμώντας:

ότι, δυνάμει του άρθρου 2 του εν λόγω κανονισμού, το ευεργέτημα του δασμολογικού προτιμησιακού καθεστώτος παρέχεται για κάθε κατηγορία προϊόντων που αποτελούν αντικείμενο ξεχωριστών οροφών μη κατανεμημένων μεταξύ των Κρατών μελών εντός των ορίων των ποσοτήτων που ορίζονται στη στήλη 7 των παραρτημάτων Α ή Β, απέναντι από μία ή περισσότερες χώρες ή εδάφη καταγωγής, τα οποία αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 3 του εν λόγω κανονισμού, η είσπραξη των τελωνειακών δικαιωμάτων μπορεί να εφαρμοσθεί εκ νέου στην εισαγωγή προϊόντων, αφ' ης στιγμής επιτυγχάνεται η προαναφερθείσα οροφή σε κοινοτικό επίπεδο·

ότι, για τα έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ, δια βρέφη, της κατηγορίας προϊόντων 68, η οροφή διαμορφώνεται σε ύψος 1,1 τόνων · ότι, κατά την ημερομηνία 31 Μαρτίου 1983, οι εισαγωγές στην Κοινότητα των εν λόγω προϊόντων καταγωγής Σιγκαπούρης, δικαιούχου των δασμολογικών προτιμήσεων, ανέρχονται δια συμψηφισμού στο ύψος της εν λόγω οροφής·

ότι κρίνεται, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Σιγκαπούρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 12 Απριλίου 1983, η ανασταλείσα, δυνάμει του κανονισμού (ΕΟΚ) αριθ. 3378/82 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Σιγκαπούρης:

1.2.3.4.5 // // // // // // Κωδικός

αριθμός

// Κατηγορία

// Κλάση

του Κοινού

Δασμολογίου

// Κώδικας ΝΙΜΕΧΕ

(1983)

// Περιγραφή εμπορευμάτων

// // // // // // // (1) // (2)

// (3)

// (4)

// // // // // // 0680 // 68 // ex 60.04 A // // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ: // // // // // Α. Ενδύματα δια βρέφη, ενδύματα δια κορασίδας μέχρι του 86 εμπορικού μεγέθους συμπεριλαμβανομένου: // // // // 60.04-02, 03, 04, 06, 07, 08, 10, 11, 12, 14 // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ, δια βρέφη // // // // //

Άρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 8 Απριλίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 363 της 23. 12. 1982, σ. 92.